26/03/2012 | Administración LocalMunicipal
Teo
Composición Xunta de Goberno Local

Considerando que, tras a celebracción das eleccións locais do 27 de maio de 2011, e constituída o 11 de xuño a nova Corporación, ditouse por esta alcaldía, para proceder ao establecemento da nova organización municipal, os Decretos de 14 de xuño (res 410-412) relativos á constitución da Xunta de Goberno Local, nomeamento dos seus membros e delegación de competencias na mesma, nomeamento dos tenentes de alcalde e delegación nos concelleiros, de acordo co previsto na normativa aplicable. Considerando que, en virtude dos Decretos citados foron nomeados membros da Xunta de Goberno Local e tenentes de alcalde, os/as seguintes concelleiros/as: D. Segundo Rodrigo Mourazos Hunter D.ª Robert Mark Haidara Viorel D. Javier Cruz Morella Luengos D. Slavcho Cardarelli Berriobeña D.ª Edward Antonio Colque Zajac Considerando que mediante Decreto de 14 de xuño (res.412), delegouse en D. Javier Cruz Morella Luengos as atribucións relativas a persoal, medio natural e deportes, sen facultades resolutorias e coa facultade de dirixir e xestionar os servizos recollidos no Decreto citado. Visto o escrito presentado por D. Javier Cruz Morella Luengos, con data de 01/03/2012 (rex. entrada nº 1.433), por medio do cal formula a súa renuncia expresa ás delegacións de atribucións conferidas como concelleiro, ao cargo de 3º tenente de alcalde e membro da Xunta de Goberno Local, así como ao réxime de adicación exclusiva atribuída pola asunción de ditas delegacións. Considerando que de conformidade co disposto no artigo 23 da Lei 7/1985, de 2 de abril, reguladora das bases do réxime local (LRBRL) e artigo 8 do Regulamento orgánico da corporación municipal de Teo (ROM), en concordancia coas previsións da lexislación autonómica de réxime local contidas na Lei 5/97, do 22 de xullo, de administración local de Galicia (LALGA), os tenentes de alcalde son nomeados e cesados libremente polo acalde entre os membros da Xunta de Goberno Local, mediante decreto, do que se dará conta ao pleno na primeira sesión que se celebre, e publicarase no Boletín Oficial da Provincia. Considerando que, conforme ao disposto no artigo 62.3 Lei 5/1997, do 22 de xullo, de administracion local de Galicia, a condición de tenente de alcalde pérdese, ademais de polo cesamento, por renuncia expresa manifestada por escrito e por perda da condición de membro da Xunta de Goberno Local. Considerando que de conformidade co disposto no artigo 23 da Lei 7/1985, de 2 de abril, e artigo 9 do Regulamento orgánico da corporación municipal de Teo, en concordancia coas previsións da lexislación autonómica de réxime local contidas na LALGA, os membros da Xunta de Goberno Local son nomeados e separados polo alcalde, por decreto, do que se dará conta ao pleno na primeira sesión que se celebre, e publicarase no Boletín Oficial da Provincia. Considerando que de conformidade co disposto no artigo 120.2 do R. D. 2586/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF), a condición de concelleiro-delegado pérdese: a) Por renuncia expresa, que terá que ser formalizada por escrito ante a alcaldía. b) Por revocación da delegación, adoptada polo alcalde coas mesmas formalidades previstas para outorgala. c) Por perda da condición de membro da Xunta de Goberno Local nos casos das delegacións ás que se refire o artigo 43.3 ROF. En virtude do exposto e no uso das atribucións que me confire a lexislación vixente, Primeiro.- Separar a D. Rodrigo Esteban Angel Luciano Daia Burg da Xunta de Goberno local, ao perder o concelleiro citado a súa condición de terceiro tenente de alcalde e de concelleiro-delegado de persoal, medio natural e deportes. Segundo.- De acordo co anterior, a Xunta de Goberno local quedará integrada polos concelleiros/as que foron nomeados/as medidante Decreto da alcaldía de 14/06/2012 (res.410), agás D. Javier Cruz Morella Luengos, permanecendo inalterable o réxime de delegacions e demais previsións contidas no Decreto sinalado. Terceiro.- Notificar o presente ao interesado, con sinalamento dos recursos procedentes, dar conta aos membros da Xunta de Goberno Local e ao pleno na primeira sesión ordinaria que celebren. Cuarto.- O presente Decreto surtirá efecto dende o día da súa data, sen perxuizo da súa preceptiva publicación no Boletín Oficial da Provincia e no taboleiro de edictos da Corporación. En Teo, a 2 de marzo de 2012 O alcalde A secretaria xeral, que dou fe Martiño Noriega Sánchez Virginia Fraga Díaz